Noverint presentes et futuri quod ego Stephanus comes Burgundie dedi libere Deo et Beate Marie Cistercii et fratribus ibidem Deo servientibus pro anima mea et animabus antecessorum meorum unam muntatam ex meis propriis in puteo Ledonis perpetuo possidendam. Promisi quoque illam servare immunem ab omni exactione. Et ne qua possit eis super hoc emergere calumpnia presentem paginam sigilli mei impressione munivi. Testes : Odo scriptor meus, Guido miles Dargillous et Humbertus filius eius, Matheus miles de Arlato, Aimo de Borna. Actum apud Castrum Karoli in presentia Hugonis monachi Cistercii per cuius manum huius elemosine dono predictam domum investivi anno ab Incarnatione Domini millesimo centesimo nonagesimo nono.